Geld en goed - Jou Geld | Solidariteit WêreldJou Geld | Solidariteit Wêreld
Tuis › Artikels › Geld en goed
Marcus Aurelius het gesê: Hy wat nie geld het nie, is arm. Hy wat nét geld het, is nog armer.
So baie mense streef daarna om ryk te wees. Hulle omring hulleself met goed. Om in weelde te lewe is vir hulle belangrik. Om ander mense te imponeer met al hulle besittings is waaroor hulle lewe gaan.
Hy wat besittings opgaar, het baie om te verloor – Lao-tse.
Natuurlik het ons geld nodig om te oorleef. Mens kan nie regtig daarsonder klaarkom nie. Dit is alles waar, maar soos 'n Italiaanse spreekwoord lui: 'n Gelukkige hart is beter as 'n vol beursie.
Tóg word ons beoordeel deur ander oor wat ons het, waar ons bly, wat ons ry.
Jy is meer werd as jou geld. Jou waarde is nie te meet of te weeg in terme van geld en goed nie. Wat jy met geld nooit kan koop nie, is die kosbaarste: warmte, geneentheid, 'n tuiste, waardering en vriendskap. Die essensiële dinge van die lewe is gratis – hulle word sommer net vir jou gegee – Phil Bosmans.